આ ઉપરાંત મોહન પરમારની ‘અશ્વપાલ’, ‘ખડી’, ‘ભાગોળ’, ‘લાગ’, ‘વેશપલટો’, ‘આગણું’, ‘રઢ’ જેવી કેટલીય વાર્તાઓમાં સમાજની આંધળી ધાર્મિક ભાવના બોલીનો તળપદો પરિવેશ, સામાજિક સ્થિતિ, રાગદ્વેષ, ગમા-અણગમા, દલિતવાસનો પરિવેશ વગેરેનું નિરૂપણ આવે છે, જયારે ‘પડળ’, ‘રવેરા’ અને ‘ઉચાટ’માં અનુક્રમે એક વિધવા સ્ત્રી અને શેઠ વચ્ચેનો સંબંધ તથા તે વિધવાની આત્મજાગૃતિ એક અણસમજ અને દુનિયાદારીની કશી સમજ ન પડતી હોય એવી કિશોરીના મનોગતને અને દલિત સ્ત્રી મોધીની વિચાર અને વ્યવહારની સ્વસ્થતા દર્શાવે છે.